The Cranberries

**The Cranberries** su bili irska rok-grupa osnovana u Limericku. Grupu, koja se prvobitno zvala **Cranberry Saw Us**, su 1989. osnovali pjevač Niall Quinn, gitarist Noel Hogan, basist Mike Hogan i bubnjar Fergal Lawler. Godine 1990. Quinna je na mjestu glavnog pjevača zamijenila Dolores O'Riordan, a grupa je promijenila ime u The Cranberries. Grupa se je uvrstavala među alternativne rok-grupe, međutim u svoj zvuk je uključivala aspekte indie roka, jangle popa, dream popa, folk roka, post-panka i pop-roka.

Grupa The Cranberries stekla je međunarodnu slavu  1990-ih s debijem ''Everybody Else Is Doing It, So Why Can't We?'', koji je bio komercialno uspješan. Neki od hit singlova grupe su "Dreams" (1992), "Linger" (1993), "Zombie" (1994), "Salvation" (1996) i "When You're Gone" (1997). Pet albuma grupe se je uvrstilo na prvih dvadeset ljestvice *Billboard 200*, a osam njihovih singlova među prvih dvadeset ljestvice Modern Rock Tracks.

Početkom 2009. su se nakon šestogodišnje pauze Cranberries ponovno okupili i započeli sjevernoameričku turneju, nakon koje su usljedili koncerti u Latinskoj Americi i Evropi. U februaru 2012. su objavili šesti studijski album *Roses*, a u aprilu 2017. sedmi album *Something Else*.

Dana 15. januara 2018. O'Riordan je pronađena mrtva nakon utapljanja u hotelskoj sobi u Londonu. Grupa The Cranberries je u septembru 2018. potvrdila da više neće djelovati kao grupa; njihov posljednji album *In the End* objavljen je u aprilu 2019. i nakon toga se je grupa raspala.

The Cranberries su jedna od najprodavanijih alternativnih grupa 1990-ih, prodavši gotovo 50 miliona albuma širom svijeta do 2019. Primili su nagradu MTV Europe Music Award, nagradu World Music Award, nominaciju za međunarodnu grupu na Brit Awards, nagradu Juno, nagradu Ivor Novello za međunarodna dostignuća i nagradu BMI s posebnim priznanjem za postignuća. Za album *In the End* primili su nominaciju za Grammyja za najbolji rok-album. S muzičkim spotom za pjesmu "Zombie" Cranberries su postali prva irska grupa, koja je na YouTubu dostigla milijardu pregleda.

## Članovi grupe 
**Konačna postava**
* Mike Hogan – bas-gitara (1989–2003, 2009–2019)
* Noel Hogan – gitara, prateći vokali (1989–2003, 2009–2019)
* Fergal Lawler – bubnjevi (1989–2003, 2009–2019)
* Dolores O'Riordan – glavni vokali, gitare, klavijature (1990–2003, 2009–2018; njena smrt)

**Bivši članovi**
* Niall Quinn – glavni vokali, gitara (1989–1990)

**Prateći muzičari**
* Russell Burton – klavijature, gitara (1996–2003, 2012)
* Steve DeMarchi – gitara, prateći vokali (1996–2003)
* Denny DeMarchi – klavijature, gitare, prateći vokali (2009–2011)
* Johanna Cranitch – prateći vokali (2012–2017)
* Olé Koretsky – gitara (2017)

## Diskografija 
**Studijski albumi**
*''Everybody Else Is Doing It, So Why Can't We?* (1993)
**No Need to Argue* (1994)
**To the Faithful Departed* (1996)
**Bury the Hatchet* (1999)
**Wake Up and Smell the Coffee* (2001)
**Roses* (2012)
**Something Else* (2017)
**In the End'' (2019)

## Reference 
Kategorija:Irske indie rok-grupe
Kategorija:Jangle pop grupe
Kategorija:Irske post-pank grupe
Kategorija:Muzičke grupe osnovane 1989.
Kategorija:Muzičke grupe raspuštene 2003.
Kategorija:Muzičke grupe raspuštene 2019.
Kategorija:Irske alternativne rok-grupe
Kategorija:Irske pop-rok grupe